
Nr. 343, datë 11.8.2017

PËR DELEGIMIN E KOMPETENCAVE

Në mbështetje të nenit 102, pika 4 të Kushtetutës së Republikës së Shqipërisë, të neneve 28, 29 të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, dhe të nenit 11 të ligjit nr. 90/2012 “Për organizimin dhe funksionimin e administratës shtetërore”,

URDHËROJ:

1. Delegimin e plotë të kompetencave të titullarit të Ministrisë së Shëndetësisë, zëvendësministrit të Ministrisë së Shëndetësisë, znj. Mira Rakacolli.
2. Kompetencat e titullarit të Ministrisë së Shëndetësisë do të ushtrohen për periudhën 14.8.2017 - 20.8.2017.
3. Për zbatimin e këtij urdhri ngarkohet zëvendësministri i Ministrisë së Shëndetësisë, znj. Mira Rakacolli.
Ky urdhër hyn në fuqi menjëherë dhe botohet në Fletoren Zyrtare.

MINISTRI I SHËNDETËSISË
Arben Beqiri

NJOFTIM I MINISTRISË SË PUNËVE TË JASHTME 

Nr. 11540, datë 8.8.2017

MBI HYRJEN NË FUQI TË MARRËVESHJES ME BOSNJË-HERCEGOVINËN

Në datën 3 shtator 2017 hyn në fuqi  “Marrëveshja ndërmjet Këshillit të Ministrave të Republikës së Shqipërisë dhe Këshillit të Ministrave të Bosnjë-Hercegovinës, mbi transportin detar tregtar”, nënshkruar në Sarajevë, më 31.10.2016.

DREJTOR I DREJTORISË SË TRAKTATEVE DHE TË SË DREJTËS NDËRKOMBËTARE
Armand Skapi


VENDIM
Nr. 122, datë 8.8.2017

MBI MIRATIMIN E NJË NDRYSHIMI NË VENDIMIN E BORDIT TË ERE-S ME NR. 75, DATË 26.5.2017, “PËR NJË NDRYSHIM NË VENDIMIN E BORDIT TË ERE-S NR. 25, DATË  15.2.2017, “MBI MIRATIMIN E NJË NDRYSHIMI NË VENDIMIN E BORDIT TË ERE-S NR. 169, DATË 31.10.2016, “MBI FILLIMIN E PROCEDURAVE PËR SHQYRTIMIN E DISA NDRYSHIMEVE NË VENDIMIN E ERE-S NR. 103, DATË 23.6.2016, “MBI MIRATIMIN E RREGULLORES PËR PROCEDURAT E BLERJES SË ENERGJISË ELEKTRIKE PËR MBULIMIN E HUMBJEVE NË RRJETET E SHPËRNDARJES DHE TË TRANSMETIMIT DHE PËR BLERJEN DHE SHITJEN E ENERGJISË ELEKTRIKE PËR TË SIGURUAR PËRMBUSHJEN E DETYRIMEVE TË SHËRBIMIT PUBLIK”

 Në mbështetje të neneve 16 dhe 19, germa “l” të ligjit nr. 43/2015 “Për sektorin e energjisë elektrike”, si dhe nenit 26 të “Rregullave të organizimit, funksionimit dhe procedurave të ERE-s”, miratuar me vendimin e bordit të ERE-s nr. 96, datë 17.6.2016, bordi i ERE-s, në mbledhjen e tij të datës 8.8.2017, pasi shqyrtoi relacionin e përgatitur nga drejtoritë teknike për miratimin e një ndryshimi në vendimin e bordit të ERE-s nr.75, datë 26.5.2017, “Mbi miratimin e një ndryshimi në pikën 2 të vendimit të bordit të ERE-s nr. 169, datë 31.10.2016, “Mbi fillimin e procedurave për shqyrtimin e disa ndryshimeve në vendimin e ERE-s nr. 103, datë 23.6.2016, “Mbi miratimin e rregullores për procedurat e blerjes së energjisë elektrike për mbulimin e humbjeve në rrjetet e shpërndarjes dhe të transmetimit dhe për blerjen dhe shitjen e energjisë elektrike për të siguruar përmbushjen e detyrimeve të shërbimit publik”, 
konstatoi se:
1. Mbështetur në nenin 19, germa “l”, ERE miraton, me propozim të të licencuarve, rregullat për: i) shitjen, blerjen dhe shkëmbimin e energjisë elektrike, që kryhen nga prodhuesit dhe furnizuesit, të ngarkuar me detyrimin e shërbimit publik.

2. OSHEE sh.a., gjithashtu në shkresën  me nr. 19110 Prot., datë  4.8.2017 ka kërkuar shtyrjen e vendimit të bordit të ERE-s me nr. 75, datë 26.5.2017, me 60 ditë.   
3. OSHEE sh.a. bën me dije se grupi i punës i ngritur nga OSHEE sh.a. ka filluar punën me qëllim krijimin e platformës online për prokurim/blerjen online të energjisë elektrike dhe është hapur procedura me objekt “ndërtimi i platformës elektronike të publikimit të të dhënave të blerësit dhe shitësit në funksion të blerjes/shitjes së energjisë elektrike”. 
4. OSHEE sqaron se, duke marrë parasysh afatet ligjore që parashikon ligji i prokurimit publik “... autoriteti kontraktor fton operatorin ekonomik të shpallur fitues që të lidhë kontratën jo më vonë se 60 ditë nga data e publikimit”, si dhe të depozitojë dokumentet standarde të tenderit, ku kohëzgjatja e kontratës ose afati kohor i ekzekutimit është 45 ditë nga nënshkrimi i kontratës.
5. ERE ka nisur më herët procedurat për shqyrtimin e disa ndryshimeve në vendimin e ERE-s nr. 103, datë 23.6.2016, dhe është ende në fazën e shqyrtimit të tyre.
Për gjithë sa më sipër, bordi i ERE-s


VENDOSI:

1. Miratimin e një ndryshimi në pikën 1 të vendimit të bordit të ERE-s nr. 75, datë 26.5.2017, si më poshtë:
Rregullorja për procedurat e blerjes së energjisë elektrike për mbulimin e humbjeve në rrjetet e shpërndarjes dhe të transmetimit dhe për blerjen dhe shitjen e energjisë elektrike për të siguruar përmbushjen e detyrimeve të shërbimit publik, miratuar me vendimin e bordit të ERE-s, nr. 103, datë 23.6.2016, hyn në fuqi brenda datës 30.9.2017. 
2. Drejtoria Juridike dhe e Mbrojtjes së Konsumatorit të njoftojë palët e interesuara për vendimin e bordit të ERE-s. 
Ky vendim hyn në fuqi menjëherë. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

NË MUNGESË DHE ME URDHËR
Agim Nashi 

